2013.gada 26.martā Noteikumi Nr.156

Rīgā (prot. Nr.16 4.§)

**Grozījumi Ministru kabineta 2009.gada 17.februāra noteikumos Nr.166 "Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos"**

Izdoti saskaņā ar likuma

"Latvijas Nacionālo bruņoto spēku

piedalīšanās starptautiskajās

operācijās" 6.pantu

Izdarīt Ministru kabineta 2009.gada 17.februāra noteikumos Nr.166 "Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos" (Latvijas Vēstnesis, 2009, 32.nr.) šādus grozījumus:

1. Izteikt 3.punktu šādā redakcijā:

"3. Militāro formējumu komplektē no profesionālā dienesta karavīriem un zemessargiem."

2. Papildināt 7.punktu aiz vārdiem "reprezentācijas pasākumiem" ar vārdiem "un speciālo, drošības un kaujas atbalsta uzdevumu veikšanai".

3. Aizstāt 8.punktā vārdus "karavīru, zemessargu un militāro darbinieku" ar vārdiem "karavīru un zemessargu".

4. Papildināt noteikumus ar 8.1punktu šādā redakcijā:

"8.1 Militārā formējuma speciālajiem, drošības un kaujas atbalsta pasākumiem paredzēto finanšu līdzekļu apmērs (vienai starptautiskajai operācijai) nepārsniedz 12 000 latu."

5. Izteikt 9. un 10.punktu šādā redakcijā:

"9. Militārā formējuma reprezentācijas izdevumu tāmi, kā arī speciālajiem, drošības un kaujas atbalsta pasākumiem paredzēto izdevumu mērķus un tāmi apstiprina Nacionālo bruņoto spēku komandieris.

10. Starptautiskās operācijas rajonā reprezentācijas pasākumiem un speciālo, drošības un kaujas atbalsta uzdevumu veikšanai paredzētos līdzekļus izsniedz militārā formējuma komandierim vai viņa pilnvarotai amatpersonai."

6. Aizstāt 13.punkta trešajā teikumā vārdus "karavīra, zemessarga vai militārā darbinieka" ar vārdiem "karavīra vai zemessarga".

7. Aizstāt 14.punktā vārdus "karavīram, zemessargam un militārajam darbiniekam" ar vārdiem "karavīram un zemessargam".

Ministru prezidents V.Dombrovskis

Aizsardzības ministrs A.Pabriks